**Ո Ր Ո Շ ՈՒ Մ**

**Կատարողական վարույթը կասեցնելու մասին**

**13.03.2019թ. ք.Թալին**

Հարկադիր կատարումն ապահովող ծառայության Արագածոտնի մարզային բաժնի Թալինի բաժանմունքի ավագ հարկադիր կատարող արդարադատության կապիտան Մ. Հովհաննիսյանս ուսումնասիրելով 27.07.2018թ-ին վերսկսված թիվ 01389873 կատարողական վարույթի նյութերը.

**Պ Ա Ր Զ Ե Ց Ի**

ՀՀ Արագածոտնի մարզի ընդհանուր իրավասության դատարանի կողմից 24.02.2016թ. տրված թիվ ԱՐԱԴ2/0409/02/15 կատարողական թերթի համաձայն պետք է Պատասխանող Դարվին Ասլանյանից հօգուտ ՀՀ պետական բյուջեի բռնագանձել` 3.579.325,64 ՀՀ դրամ և հաշվարկվոց տոկոսներ:

Պատասխանող` Դարվին Ասլանյանից հօգուտ ՀՀ պետական բյուջեի բռնագանձել 71.586 ՀՀ դրամ, որպես Հայցվորի կողմից նախապես վճարված պետական տուրքի գումար:

ՀՀ Արագածոտնի մարզի ընդհանուր իրավասության դատարանի կողմից 20.07.2018թ. տրված թիվ ԱՐԱԴ2/0358/02/17 կատարողական թերթի համաձայն պետք է ՀՀ Արագածոտնի մարզի Կարմրաշեն համայնքում գտնվող 02-059-0106-0196, 02-059-0106-0192, 02-059-0106-0069 կադաստրային ծածկագրով գյուղ նշանակության հողերից առանձնացնել Պատասխանող Դարվին Իշխանի Ասլանյանի 1/5 բաժինը «Վարմօն Ռիելթի» ՍՊԸ-ի կողմից 27.10.2017թ. թիվ «495-01/Վ-17» եզրակացության համաձայն, որի առանձնացման առաջարկվող նպատակահարմար տարբերակի ուրվագծային պատկերը տրամադրվել է եզրակացությանը կից հավելվածում՝ կարմիր գծանշմամբ և Դարվին Իշխանի Ասլանյանին պատկանող համապատասխան բաժնի վրա բռնագանձում տարածել և այն ուղղել թիվ ԱՐԱԴ2/0409/02/15 և ԱՐԱԴ2/0651/02/16 վճիռներով բռնագանձվող պարտավորությունների կատարմանը:   
Թիվ «495-01/Վ-17» եզրակացությանը կից հավելվածում՝ գծանշմամբ նշված սխեմատիկ հատակագիծը ճանաչել որպես սույն վճռի անբաժանելի մաս:

Պատասխանող Դարվին Իշխանի Ասլանյանից հօգուտ ՀՀ Գյուղատնտեսության նախարարությանը բռնագանձել 4000 ՀՀ դրամ գումար, որպես Հայցվորի կողմից նախապես վճարված պետական տուրքի գումար:  
Պատասխանող Դարվին Իշխանի Ասլանյանից հօգուտ «Վարմօն Ռիելթի» ՍՊԸ-ին բռնագանձել 65000 ՀՀ դրամ գումար, որպես փորձաքննության համար չվճարված գումար:

Կատարողական գործողությունների ընթացքում պարտապան Ավետիս Խլղաթյանի ողջ գույքի վրա բռնագանձում տարածելու պարագայում պարզվում է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար:

**Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով .**

**Ո Ր Ո Շ Ե Ց Ի**

Կասեցնել 27.07.2018թ-ին վերսկսված թիվ 01389873 կատարողական վարույթը 60-օրյա ժամկետով.

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

Որոշման պատճենն ուղարկել կողմերին.

**Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:**

**ԱՎԱԳ** **ՀԱՐԿԱԴԻՐ ԿԱՏԱՐՈՂ Մ. ՀՈՎՀԱՆՆԻՍՅԱՆ**